# கிளௌடியா சீஸ்லா


## வாழ்க்கை
சீஸ்லா போலந்து மக்கள் குடியரசில் கட்டோவிசு வோய்வோடெசிப், வோட்சிஸ்லாவ் ஸ்லாஸ்கியில் (இப்போதைய சிலேசியன் வோய்வோடெசிப், போலந்து குடியரசில்) பிறந்தார். இவரது தந்தை ஒரு மருத்துவ உளவியலாளர், போலந்து வம்சாவளியைச் சேர்ந்தவர். இவரது தாயார் ஒரு கட்டிடக் கலைஞர், செருமனி வம்சாவளியைச் சேர்ந்தவர்.  

## தொழில்

### வடிவழகு மற்றும் நடிப்பு வாழ்க்கை
சீஸ்லா 15 வயதில் வடிவழகு செய்யத் தொடங்கினார், ஒய்யாரம், நடனம் சம்பந்தப்பட்ட நிகழ்ச்சிகளில் பணியாற்றினார்.  

மார்ச் 2006 இல், சீஸ்லா *ஆட்டோ பில்டு*, *பில்டு*, சட்.1, டி-ஆன்லைன், கேபல் ஈன்சு போன்ற இணைய இணையதளங்களில் சந்தாதாரர்கள் வாக்கெடுப்பில் இவர் வெற்றி பெற்று *ஜெர்மனியின் சூப்பர் கேர்ள்* 2006 இல் முதல் இடத்தைப் பெற்றார் நவம்பர் 2007 இல் ஒரு நேர்காணலில், தனது வடிவழகு வாழ்க்கைக்குப் பிறகு ஒரு வரி ஆலோசகராக ஆகுவதற்கு திட்டமிட்டுயுள்ளதாக கூறினார். இந்தித் திரைப்படத்துறையில் சீஸ்லாவுக்கு அதிக பணிகள் இருக்கும் என திரைப்பட இயக்குநர் எம். எஸ். சாஜகான் பேட்டி ஒன்றில் குறிப்பிட்டார்.  

சூலை 2008 இல், பலேர்மோவில் தயாரிக்கப்பட்ட *யடிசிடேர்ஸ் இன் பலேர்மோ* என்ற இத்தாலிய திரைப்படத்தில் நடித்தார்.  

இவர் சௌமித்திர சாட்டர்ஜியுடன் இணைந்து *10:10* என்ற அரின் பால் இயக்கிய வங்க திரைப்படத்தில் செருமானிய பத்திரிகையாளராக நடித்தார்.  

சீஸ்லா லவ்லி புரொபசனல் பல்கலைக்கழக விளம்பர தூதராக இருந்தார். பல்கலைக்கழகம் இவரை "இந்தியாவில் புதிய நம்பிக்கைக்குரிய வெளிநாட்டு முகம்" என்று கௌரவித்தது. ஆரண்யா தொழில்நுட்ப விழாவின் போது இவர் தனது பஞ்சாபி திரைப்பட விளம்பரத்திற்காக தாபர் பல்கலைக்கழகத்திற்குச் சென்றார்.  

26 நவம்பர் 2009 அன்று, சீஸ்லாவுக்கு கர்மவீர் புரசுகார் விருது வழங்கப்பட்டது, கஜோல், அலிக் பதம்சி, ராகுல் போஸ், ரெமோ பெர்னாண்டஸ், மான்கொம்பு சாம்பசிவன் சுவாமிநாதன் கர்மவீர் புரசுகார் விருது பெற்றவர்கள்.  

### பிக் பாஸ் மற்றும் இந்தியத் திரைப்படத் துறை நுழைவு
*பிக் பாஸ் 3* உண்மைநிலை நிகழ்ச்சியில் சீஸ்லா பங்கேற்றார். இது இவரது இந்திய உண்மைநிலை நிகழ்ச்சியில் முதல் அறிமுகம். நிகழ்ச்சியில் 10 வாரங்கள் செலவிட்ட பிறகு, 68வது நாளில் இவர் வெளியேற்றப்பட்டார்.  

திசம்பர் 2010 இல், புவெனஸ் ஐரிசில் நிகழ்த்தப்பட்ட *ஜோர கா ஜட்கா: டோட்டல் வைபவுட்* என்ற தொலைக்காட்சி நிகழ்ச்சியில் சீஸ்லா கலந்து கொண்டார். இது நடிகர் சாருக் கான் நிகழ்ச்சித் தொகுப்பாளராக இருக்கும் பதிவு செய்யப்பட்டது. 25 பிப்ரவரி 2011 அன்று குசால் பஞ்சாபி வெற்றியாளரானார், அதே நேரத்தில் சீஸ்லா 51 வினாடிகளில் இரண்டாம் இடத்தைப் பிடித்தார்.  

2012 ஆம் ஆண்டில், அக்‌சய் குமார் நடித்த *கிலாடி 786* என்ற நகைச்சுவை திரைப்படத்தில் வரும் "பல்மா" என்ற குத்தாட்டப் பாடலில் அக்‌சய் குமார், அசின் ஆகியோருடன் குத்தாட்டம் ஆடினார், இது சீஸ்லாவின் முதல் முக்கியத் தோற்றமாகும். இப்பாடலுக்கு ஹிமேஷ் ரேஷாமியா இசையமைத்துள்ளார், நடனத்தை கணேஷ் ஆச்சார்யா அமைத்துள்ளார்.  

2018 இல், இவர் கடைசியாக *தெரி பாபி ஹை பக்லே* திரைப்படத்தில் வரும் "கன்பியூஸ்டு லவ்வர்" என்ற குத்தாட்டப் பாடலில் க்ருஷ்னா அபிசேக் உடன் நடனமாடினார்.  

## திரைப்படவியல்

### திரைப்படங்கள்
| 2007 | *பீச் அவுஸ்* | டெய்சி வாண்டன்பர்க் | செருமான் | செருமனி |  |
| --- | --- | --- | --- | --- | --- |
| 2008 | *கர்மா* | லிண்டா | ஆங்கிலம் | ஐக்கிய இராச்சியம் |  |
| 2008 | *யடிசிடேர்ஸ் இன் பலேர்மோ* | கிளௌடியா | இத்தாலியம் | இத்தாலி |  |
| 2008 | *10:10* | செரின் | வங்காளம் | இந்தியா |  |
| அறிவிக்கப்படவேண்டும் | *பிரைவேட் நம்பர்* | - | கன்னடம் | இந்தியா |  |
| 2012 | *யார் பர்தேசி* | அண்ணா | பஞ்சாபி | இந்தியா |  |
| 2012 | *கிலாடி 786* | "பல்மா" என்ற குத்தாட்டப் பாடலில் சிறப்புத் தோற்றம் | இந்தி | இந்தியா |  |
| 2013 | *@ அந்தேரி* | மலையாளம் | இந்தியா |  |  |
| 2014 | *தேசி கட்டே* | "பட்னே வாலி ஹூன்" என்ற குத்தாட்டப் பாடலில் சிறப்புத் தோற்றம் | இந்தி | இந்தியா |  |
| 2016 | *கியா கூல் ஹை ஹம் 3* | சகுந்தலா (சக்கு) | இந்தி | இந்தியா |  |
| 2018 | *தேரி பாபி ஹை பக்லே* | "கன்பியூஸ்டு லவ்வர்" என்ற குத்தாட்டப் பாடலில் சிறப்புத் தோற்றம் | இந்தி | இந்தியா | } |

### தொலைக்காட்சி நிகழ்ச்சிகள்
| 2009 | *பிக் பாஸ் 3* | போட்டியாளர் (70வது நாளில் வெளியேற்றப்பட்டார்) | கலர்சு தொலைக்காட்சி |  |
| --- | --- | --- | --- | --- |
| 2011 | *ஜோர கா ஜட்கா: டோட்டல் வைபவுட்* | போட்டியாளர் | இமாஜின் தொலைக்காட்சி |  |
| 2016 | *பாக்ஸ் கிரிக்கெட் லீக் 2* | ஆட்டக்காரர் | கலர்சு தொலைக்காட்சி | } |

## தனிப்பட்ட வாழ்க்கை
சீஸ்லா அஸ்கனாசு யூதர் குடும்பத்தில் பிறந்தவர், இருப்பினும் 2009 இல் இந்து சமயத்திற்கு மாறினார், இந்து சமய கலாச்சாரம், புராணங்களில் தனது ஆர்வத்தை வளர்த்துக் கொண்ட பின், தன்னை ஒரு பிள்ளையார் பக்தை என்றும் கர்மவினையில் நம்பிக்கை கொண்டவர் என்றும் கூறினார்.